મુદ્દામાં વધુ ઊંડે કે ઊંચે જઈએ. એક કવિ અમદાવાદમાં વર્ષોથી કવિતાની સરસ સેવા કરતી અઠવાડિક બેઠકમાં ત્રીજી વાર ગયા હશે. વારાફરતી કાવ્યનું પઠન ચાલતું હતું, પાછળ વિવેચન પૃથક્કરણ આસ્વાદ વગેરે દોડતા હતા. કોઈ કવિએ કૃષ્ણ વિષયક ગીત રજૂ કર્યું. કાવ્યમાં કૃષ્ણ ‘ને ગોપીઓ મથુરામાં રાસ રમતાં હતાં. ગોકુલ ગામમાં ગોવર્ધન પર્વત ઊંચકવાની વાત હતી. હાજર મહાનુભાવોએ પેલા સભાના લઘુઅનુભવી કવિને એમનો મત પૂછ્યો. એ કવિ બોલ્યા કે રાસ વૃંદાવનમાં રમાયેલો, મથુરા કંસની નગરી. ગોવર્ધન પર્વત જ્યાં હતો એ જગ્યા ગોવર્ધન પોતે છે. આ ચારે જગ્યા ભૂગોળ તથા આધ્યાત્મ/યોગ મુજબ અલગ-અલગ ‘ને એકબીજાથી દૂર છે અને જૂના સભાદારો તૂટી પડ્યા. ના, ગીત સુંદર છે. લયમાં છે. એ બધી વાતો એટલી મહત્ત્વની નથી.